



PARLAMENTUL ROMÂNIEI

CAMERA DEPUTAŢILOR

	    COMISIA JURIDICĂ, 

     DE DISCIPLINĂ ŞI IMUNITĂŢI
	
	                       Bucureşti,  27.11.2007
                        Nr.  PL.x. 701 


                                                                                          RAPORT

asupra proiectului de Lege pentru modificarea şi completarea 
 Legii nr.3/2000 privind organizarea şi desfăşurarea  referendumului
                       În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, cu  proiectul de Lege pentru modificarea şi completarea  Legii nr.3/2000  privind organizarea şi desfăşurarea  referendumului, trimis cu adresa nr. PL.x. 701 din 17 octombrie 2007 şi  înregistrat cu nr. 31/1123 din 18 octombrie 2007.
                    Senatul , în calitate de primă Cameră sesizată, a adoptat  proiectul de lege, în condiţiile articolului 75 alineatul (2) teza a III-a din Constituţia României, republicată.
 Potrivit prevederilor art. 75 din Constituţia României, republicată şi ale art. 92 alin. (9) din Regulamentul Camerei Deputaţilor, republicat,  Camera Deputaţilor este  Cameră decizională.
 Comisia pentru administraţie publică, amenajarea teritoriului şi echilibru ecologic, cu avizul nr.26/1966 din 13.11.2007, a  avizat favorabil proiectul de lege, în forma adoptată de Senat; 

 Comisia pentru drepturile omului, culte şi problemele minorităţilor naţionale, cu avizul nr. 25/684                din 8.11.2007, a avizat favorabil  proiectul de lege;
  Comisia pentru egalitate de şanse între femei şi bărbaţi, cu avizul nr.37/442 din  14.11.2007, a respins       proiectul de lege. 

                    Consiliul Legislativ  a avizat favorabil proiectul de lege, cu observaţii şi propuneri, conform avizului nr.477/13.04.2007.
  Guvernul, prin punctul de vedere, transmis cu adresa nr.945 din 26.04.2007, nu susţine adoptarea acestei iniţiative legislative .
  Proiectul de lege supus dezbaterii are ca obiect de reglementare modificarea şi completarea Legii nr.3/2000 privind organizarea şi desfăşurarea referendumului, cu modificările şi completările ultertioare,  în sensul adoptării unei soluţii unitare privind stabilirea rezultatului referendumului la nivel naţional, indiferent de situaţia concretă vizată, eliminarea unor lacune ale actualei reglementări, precum şi eliminarea sancţiunii cu închisoare contravenţională, care nu se mai regăseşte în legislaţia în vigoare.
 În conformitate cu prevederile art. 61 din Regulamentul Camerei Deputaţilor, membrii Comisiei  au examinat propunerea legislativă mai sus menţionată  în  şedinţa din  27 noiembrie 2007. La lucrările Comisiei au participat  şi domnii deputaţi Eugen Nicolicea şi  Florin Iordache din partea iniţiatorilor. 
                    La Comisia juridică au  fost depuse amendamente scrise de către domnul deputat Eugen Nicolicea, iar cu prilejul dezbaterilor  s-au formulat amendamente orale. 
         Din numărul total de 27 membri ai Comisiei juridice, de disciplină şi imunităţi au participat la şedinţă 14 deputaţi.
                    În urma dezbaterilor,  membri Comisiei au hotărât, cu majoritate de voturi ( 2 voturi împotrivă), adoptarea   proiectului de Lege pentru  modificarea şi completarea Legii nr.3/2000 privind organizarea şi desfăşurarea referendumului, cu amendamente admise, astfel cum sunt redate în Anexa  nr.1 la prezentul Raport. Amendamentele respinse sunt redate în Anexa nr.2 la Raport.
 
În raport de obiectul şi conţinutul său, proiectul de lege  face parte din categoria legilor organice.
                                              PREŞEDINTE,                                              SECRETAR,
                                               Sergiu Andon                                               George Băeşu
Consilier 
Dr. Corneliu Manda
  ANEXA nr.1                                           
                                                                    AMENDAMENTE ADMISE :
	Nr crt.
	 Text act normativ de bază

( Legea nr.3/2000 cu modificările şi completările ulterioare)
	Text  adoptat de 

Senat


	Textul propus de Comisie

( autorul amendamentului )
	Motivare

	1
	
	                    Lege 

  pentru  modificarea şi completarea Legii nr.3/2000 privind organizarea şi desfăşurarea referendumului


	                    Lege 

  pentru  modificarea  Legii nr.3/2000 privind organizarea şi desfăşurarea referendumului

       Autor: Comisia juridică

	       Pentru respectarea  normelor de tehnică legislativă

	2.
	
	      Articol  I. – Legea nr.3/2000 privind  organizarea şi desfăşurarea referendumului, publicată în Monitorul Oficial, al României, Partea I, nr.84 din 24 februarie 2000,  cu modificările şi completările ulterioare,  se modifică şi se completează după cum urmează:
	        Articol  I.  -  Legea nr.3/2000 privind  organizarea şi desfăşurarea referendumului, publicată în Monitorul Oficial, al României, Partea I, nr.84 din 24 februarie 2000,  cu modificările şi completările ulterioare,  se modifică după cum urmează:
       Autor: Comisia juridică

	       Pentru respectarea  normelor de tehnică legislativă      

	3.
	       Art.1. – În România suveranitatea naţională aparţine poporului român, care o exercită prin organele sale reprezentative şi prin referendum.
	     1.Art.1 va avea următorul cuprins:

„Art. 1 – În România suveranitatea naţională aparţine poporului român, care o exercită prin organele sale reprezentative şi prin referendum, în condiţiile prevăzute de Constituţie şi de prezenta lege”.
	        Se  elimină
       Autor : deputat Eugen Nicolicea
	         Nu este necesară modificarea textului iniţial, prin vot textul adoptat de Senat a fost  eliminat.

	4.
	  Art.2. - (1) Referendumul naţional constituie forma şi mijlocul  de consultare directă şi de exprimare a voinţei suverane a poporului român cu privire la:

         a) revizuirea Constituţiei;

b) demiterea Preşedintelui României;

           c) probleme de interes naţional .
………………………
	  2 .La articolul 2, alineatul (1)  va avea următorul cuprins: 
        „Art.2 – (1) Constituie mijlocul juridic de consultare directă, respectiv de exprimare a voinţei suverane a poporului român cu privire la:

       a) revizuirea Constituţiei, potrivit art.151 alin.(3) din Constituţie;

b) demiterea Preşedintelui României, potrivit art.95 alin.(3) din Constituţie;

c) probleme de interes naţional, potrivit art. 90 din Constituţie.”

	      Se elimină
Autor : deputat Eugen Nicolicea
	        Nu  se impune  modificarea textului iniţial, prin vot textul propus de Senat a fost  eliminat.


	5.
	      Art. 3 – Problemele care,  potrivit art.148 din Constituţie, nu pot fi supuse revizuirii  nu pot face obiectul referendumului.
	       3. Articolul 3  va avea următorul cuprins:

        „Art. 3 – Problemele care  au ca obiect revizuirea Constituţiei, precum şi cele care, potrivit art.148 din Constituţie, nu pot fi supuse revizuirii, nu pot face obiectul referendumului prevăzut la art.90 din Constituţie.”


	     1. Articolul 3 va avea următorul cuprins:
       Art. 3 – Problemele care, potrivit art.152 din Constituţie, nu pot fi supuse revizuirii nu pot face obiectul referendumului prevăzut la art.90 din Constituţia României, republicată.
       Autor :Comisia juridică.

	        Prin renumerotare pct. 3 devine pct. 1.
    Pentru punerea de acord cu prevederile Constituţiei României, republicate.

	6.
	        Art.5. – (1) Referendumul naţional şi referendumul local se organizează şi se desfăşoară potrivit prevederilor  prezentei legi.

        (2)   Referendumul  este valabil dacă la acesta participă cel puţin  jumătate plus unu din numărul persoanelor înscrise în listele electorale.
............................

....................................


	        4. Articolul 5  va avea următorul  cuprins:
       Art.5.- (1) Referendumul naţional se organizează potrivit prevederilor  Constituţiei şi ale prezentei legi, iar referendumul local se organizează şi se desfăşoară potrivit principiilor constituţionale, ale prevederilor prezentei legi şi ale dispoziţiilor cuprinse în legea administraţiei publice locale. 

        (2)   Referendumul naţional pentru revizuirea Constituţiei este valabil dacă la acesta participă cel puţin 30% din numărul persoanelor înscrise în listele electorale.
       (3) Referendumul naţional, prevăzut la art.90 din Constituţie, nu se poate organiza după declanşarea procedurii de revizuire a Constituţiei, potrivit art.150 din Constituţie sau,  după caz, a procedurii de suspendare a Preşedintelui României, potrivit art.95 din Constituţie.
        (4)  Operaţiunile şi actele juridice effectuate cu încălcarea prevederilor alin.(3) sunt nule de drept.”
	       Se elimină
       Autor:deputat Eugen Nicolicea
	 Nu se impune  modificarea textului iniţial, prin vot textul Senatului a fost eliminat.
         Procentul de 30% nu este în concordanţă cu principiile democraţice, care semnifică voinţa majorităţii, dar şi  cu spiritului recomandarilor Comisiei de la Veneţia.
         Limitările precizate nu sunt prevăzute în Constituţie.


	7.


	Art.8. – Referendumul pentru demiterea Preşedintelui României este obligatoriu şi se stabileşte prin hotărâre a Parlamentului, în condiţiile prevăzute la art.95 din Constituţie.

	  5. Art. 8 va avea următorul cuprins:

„Art.8 – Organizarea referendumului pentru demiterea Preşedintelui României este obligatorie, iar data acestuia se stabileşte prin hotărârea Parlamentului, în condiţiile prevăzute de art.95 din Constituţie”
	    Se elimină.
     Autor:deputat Eugen Nicolicea

	Nu  se impune  modificarea textului iniţial, prin vot textul adoptat de Senat a fost  eliminat.
.

	8.
	       Art.10. – Prin derogare de la art.5 alin.2, demiterea Preşedintelui României este aprobată dacă a întrunit majoritatea voturilor valabil exprimate, la nivelul ţării, ale cetăţenilor care au participat la referendum.
( art.10 a fost modificat de art.1 punctul 1 din Legea  nr.129/2007)
	        6.  Art. 10 va avea următorul cuprins:

       „Art. 10 – Demiterea Preşedintelui României este aprobată, dacă a întrunit majoritatea voturilor valabil exprimate, la nivelul ţării, ale cetăţenilor care au participat la referendum.”


	       Se elimină
Autor:deputat Eugen Nicolicea
	       Textul, adoptat de Senat nu este în concordanţă cu prevederile art.81alin.(2) din Constituţia României, republicată. În acest sens este Decizia nr.147/2007 a Curţii Constituţionale, care a declarat neconstituţională schimbarea „majoritaţii voturilor valabil exprimate, la nivelul ţării, ale cetăţenilor care au participat la referendum”


	9.
	       Art.11 – (1) Preşedintele României, după consultarea Parlamentului,  poate cere poporului să îşi exercite voinţa prin referendum cu privire la  probleme de interes naţional.
        (2) Problemele care se supun referendumului şi data desfăşurării acestuia se stsbilesc de Preşedintele României, prin decret.
       (3) Punctul de vedere al Parlamentului asupra referendumului, iniţiat de Preşedintele României urmează să fie exprimat, printr-o hotărâre adoptată în şedinţa comună a celor două Camere, cu votul majorităţii deputaţilor şi senatorilor. 

(alin.(3) al art.11 a fost abrogat  de Decizia Curţii Constituţionale nr.392/2007) 
............
	       7. Art.11 va avea următorul cuprins:

      „Art.11 – (1) Preşedintele României, după consultarea Parlamentului, în condiţiile prezentei legi, poate cere poporului să-şi exercite voinţa prin referendum cu privire la o anumită problemă de interes naţional.

         (2) Consultarea Parlamentului se realizează prin mesaj, adresat potrivit art.88 din Constituţie, care va nominaliza şi problema de interes naţional ce urmează să facă obiectul referendumului.

        (3) Punctul de vedere al Parlamentului asupra referendumului, solicitat de Preşedintele României, se exprimă printr-o hotărâre, adoptată în şedinţa comună ale celor două Camere, cu votul majorităţii deputaţilor şi senatorilor.

         (4) Data referendumului se stabileşte prin hotărârea Guvernului, avându-se în vedere mesajul Preşedintelui, după adoptarea hotărârii prevăzută de alin.3.”

	       Se elimină
     Autor:deputat Eugen Nicolicea 
	      Textul este o prerogativă constituţională a Preşedintelui României, care este de strictă interpretare. Se adaugă la prevederile constituţionale, întrucât potrivit Deciziei Curţii Constituţionale nr.567 din 11 iulie 2006, problemele care se supun referendumului şi data desfăşurării  acestuia se stabilesc de Preşedintele României.

	10.
	        Art. 12. – (1)  Sunt considerate probleme de interes naţional în sensul art.11: 
      A. Adoptarea unor măsuri privind reforma şi strategia economică a ţării;

      B. Adoptarea unor decizii politice deosebite cu privire la: 

 a) regimul general al proprietăţii publice şi private;

 b) organizarea administraţiei locale, a teritoriului, precum şi regimul general privind autonomia locală;

 c) organizarea învăţământului;

 d)  structura sistemului naţional de apărare, organizarea armatei, participarea forţelor armate la unele operaţiuni internaţionale;

 e) încheierea, semnarea sau ratificarea unor acte internaţionale pe durată nedeterminată sau pe o perioadă mai mare de 10 ani;

 f)  integrarea României în structurile europene şi euroatlantice;

 g) regimul general al cultelor.  
( art.12 alin.(1) a fost abrogat de Decizia Curţii Constituţionale nr.567/2007)
       (2) Cetăţenii sunt chemaţi să se pronunţe prin „DA” sau „NU” asupra problemei supusă referendumului, decizând cu majoritatea de voturi valabil exprimate la nivelul ţării.
	    8. Art.12 va  avea următorul cuprins:

        „Art. 12 – (1) Cetăţenii sunt chemaţi să se pronunţe prin „DA” sau „NU” asupra problemei supusă referendumului, decizând cu majoritatea de voturi valabil exprimate la nivelul ţării.

         (2) Dacă referendumul, aprobat potrivit alin.1 presupune modificări ale legislaţiei în vigoare, Guvernul are obligaţia de a înainta Parlamentului, în termen de 30 de zile de la data referendumului, proiectul de lege corespunzător, solicitând adoptarea acestuia în procedură de urgenţă.”
	  Se elimină
       Autor:deputat Eugen Nicolicea

	      Prin vot, textul Senatului a fost eliminat.
       Referendumul se încheie prin publicarea  rezultatelor, aceasta fiind, de altfel şi  ultima dată oficială legată de referendum.

	11.
	        Art.14 – (1) Problemele supuse referendumului local se stabilesc de consiliile locale sau  judeţene, după caz, la propunerea primarului, respectiv a preşedintelui consiliului judeţean sau a unei treimi din numărul consilierilor locali, respective al consilşierilor judeţeni. 

( alin.(1) al art.14 a fost modificat de art.1, punctual 1 din Legea nr.551/2003)
……………..
	        9. Art.14 alin.1 va avea următorul cuprins:

        „Art.14 – (1) Problemele supuse referendumului local se stabilesc prin hotărâre a Consiliului local sau, după caz, a celui judeţean, la propunerea primarului, respectiv a preşedintelui Consiliului judeţean sau a unei treimi din numărul consilierilor locali, respectiv al consilierilor judeţeni, precum şi a unui număr de cel puţin 25% din cetăţenii cu drept de vot care au domiciliul sau reşedinţa în unitatea administrativ-teritorială respectivă.”

	       Se elimină.
Autor: deputat Eugen Nicolicea .
	       Prin vot, textul  adoptat de Senat a fost eliminat.

	12.
	      Art.15. – (1) Obiectul şi data referendumului naţional se stabilesc după cum urmează:
  a) prin lege, în cazul referendumului privind revizuirea Constituţiei, cu respectarea termenului prevăzut de art.147 alin.(3) din Constituţie; 
b) prin hotărâre a Parlamentului, în cazul referendumului privind demiterea Preşedintelui României, cu respectarea art.95 alin.(3) din Constituţie;

 c) prin decret         al Preşedintelui României, în cazul referendumului cu privire la probleme de interes naţional.

……………………


	10. Art.15 alin.1, lit.a) şi c) vor avea următorul cuprins:

. . . . . . . . . . .
          lit.a) prin lege, în cazul referendumului privind revizuirea Constituţiei, cu respectarea termenului prevăzut de art.151 alin.3 din Constituţia României, republicată.

 ……………………….

        lit.c) prin mesaj al Preşedintelui României şi hotărârea Guvernului, în cazul referendumului cu privire la probleme de interes naţional, prevăzut de art.90 din Constituţie.”


	       2. La articolul 15 alineatul (1)  va avea următorul cuprins:

      Art. 15- (1) Obiectul şi data referendumului naţional se stabilesc după cum urmează:
      a) obiectul se stabileşte prin lege, în cazul referendumului privind revizuirea Constituţiei, iar data în termen de  cel mult 30 de zile  de la data adoptării proiectului sau a propunerii de revizuire, prin hotărâre a Guvernului, în conformitate cu   prevederile art.151 alin.(3) din Constituţia României, republicată.
      b) obiectul se stabileşte prin hotărâre a Parlamentului, în cazul referendumului privind demiterea Preşedintelui României, iar data  în termen de 30 de zile de la data aprobării propunerii de suspendare a Preşedintelui de către Parlament, prin hotărâre a Guvernului, în conformitate cu prevederile art.95 alin.(3) din Constituţia României, republicată.
       c) obiectul se stabileşte prin decret         al Preşedintelui României, în cazul referendumului cu privire la probleme de interes naţional, iar data în termen de cel mult 30 de zile de la data primirii rezultatului consultării Parlamentului, prin hotărâre a Guvernului, în conformitate cu prevederile   art.90 din Constituţia României, republicată.
     Autor:deputat Eugen Nicolicea
	       Prin renumerotare pct.10 devine pct.2.  

      Pentru respectarea normelor de tehnică legislativă.
       Pentru reglementarea  unitară a stabiliri rezultatului referendumului naţional. De asemenea, pentru punerea de acord cu prevederile Constituţiei României, republicate

	13.
	        Art.40. – Pentru persoanele netransportabile din cauză de boală sau invaliditate, la cererea celor aflaţi în această situaţie sau la cererea organelor de conducere ale instituţiilor sanitare sau de ocrotiri sociale, în care cei netransportabili se află internaţi, preşedintele biroului electoral al secţiei de votare desemnează din cadrul biroului un număr de membri care se deplasează cu o urnă specială şi cu materialul necesar votării la locul unde se află cel în cauză, pentru a se efectua votarea.
	         11. Art. 40 se completează cu un alineat nou, alin.2, care va avea următorul cuprins:
       „Art. 40 – (2) În cazul referendumului naţional care are ca obiect revizuirea Constituţiei, procedura urnei volante, prevăzută de alin.1, poate fi utilizată şi în alte situaţii, stabilite de biroul electoral al secţiei de votare.”


	         Se elimină    

      Autor: deputat Eugen Nicolicea

	      Prin vot, textul Senatului a fost eliminat.. 

	14.
	       Art. 50 – Contravenţiile prevăzute la art.49, lit.a), b) şi c) se sancţionează  cu  închisoare contravenţională de la o lună la 6 luni sau  cu amendă de la 300.000 lei la 1.200.000 lei, contravenţia prevăzută la lit. d) cu amendă de la 100.000 lei la 300.000 lei, iar cea prevăzută la lit.e) cu amendă de la 40.000 lei la 100.000 lei.”

	        12. Art.50 va avea următorul cuprins:

       „Art. 50 – Contravenţiile prevăzute la art.49, lit.a)- c) se sancţionează cu amendă de la 80 lei la 120 lei, contravenţia prevăzută la lit. d) cu amendă de la 40 lei la 80 lei, iar cea prevăzută la lit.e) cu amendă de la 4 lei la 40 lei.”


	        3. Nemodificat


	         Prin renumerotare pct.12 devine pct.3.

	15.
	       Art. 51 – (1) Constatarea contravenţiilor prevăzute la art.49 şi aplicarea sancţiunilor se face prin proces-verbal întocmit de:

a) ofiţerii, subofiţerii de poliţie,  pentru faptele prevăzute la lit.a), b) şi c);

        b) preşedintele biroului electoral de circumscripţie,  pentru fapta prevăzută la lit.d);

c) preşedintele biroului electoral, în cazul membrilor acestuia, precum şi preşedintele biroului electoral ierarhic superior, în cazul preşedinţilor birourilor electorale ierarhic inferioare.

      (2) Contravenţiilor prevăzute la art.49 lit.d) şi e) , o dată cu încheierea procesului – verbal agentul constatator va aplica şi amenda.
……...…………….

	      13. Art.51 va avea următorul cuprins:
       „Art. 51 – (1) Constatarea contravenţiilor prevăzute la art.49 şi aplicarea sancţiunilor se fac prin proces-verbal întocmit de:
       a) ofiţerii, subofiţerii de poliţie, precum şi persoanele anume împuternicite de către Autoritatea Electorală Permanentă, pentru faptele prevăzute la lit.a)- c);

       b) preşedintele biroului electoral de circumscripţie, precum şi de către persoane special împuternicite de către Autoritatea Electorală Permanentă, pentru fapta prevăzută la lit.d);

c) preşedintele biroului electoral, în cazul membrilor acestuia, precum şi preşedintele biroului electoral ierarhic superior, în cazul preşedinţilor birourilor electorale ierarhic inferioare.

      (2) Contravenţiilor prevăzute la art.49 le sunt aplicabile şi dispoziţiile Ordonanţei Guvernului nr.2/2001 privind regimul juridic al contravenţiilor, aprobate cu modificări şi completări prin Legea nr.180/2002, cu modificările şi completările ulterioare.”

	       4. Art.51 va avea următorul cuprins:
       „Art. 51 – (1) Constatarea contravenţiilor prevăzute la art.49 şi aplicarea sancţiunilor se fac prin proces-verbal întocmit de:
   a) ofiţerii, subofiţerii de poliţie, precum şi de către  persoanele anume împuternicite de  Autoritatea Electorală Permanentă, pentru faptele prevăzute la lit.a)- c);
     Autor: deputat Emilian Frâncu

      b)  Nemodificat.
      c) preşedintele biroului electoral, în cazul membrilor acestuia, precum şi de către preşedintele biroului electoral ierarhic superior, în cazul preşedinţilor birourilor electorale ierarhic inferioare.

Autor: deputat Emilian Frâncu
     (2) Nemodificat


	      Prin renumerotare pct.13 devine pct.4.
       Pentru  acurateţe gramaticală.

	16.
	………………..
	Art. II – Legea nr. 3/2000, privind organizarea şi desfăşurarea referendumului, publicată în Monitorul Oficial al României, Partea I nr.84, din  24. februarie 2000, cu modificările şi completările ulterioare, precum şi cu modificările şi completările aduse prin prezenta lege, se va republica, în Monitorul Oficial al României, Partea I,  dându-se textelor o nouă numerotare.


	Art. II – Legea nr. 3/2000 privind organizarea şi desfăşurarea referendumului, publicată în Monitorul Oficial al României, Partea I, nr.84 din 24 februarie 2000, cu modificările şi completările  ulterioare, precum şi cu modificările  aduse prin prezenta lege, se va republica, în Monitorul Oficial al României, Partea I, dându-se textelor o nouă numerotare.

     Autor: Comisia juridică
	     Pentru respectarea normelor de tehnică legisaltivă


ANEXA  nr.2
A M E N D A M E N T E    R E S P I N S E:
	Nr.

crt.
	Text 
	Amendamentul propus şi

autorul acestuia
	I. Motivaţia propunerii

II. Motivaţia respingerii


	Camera decizională

	1.
	Art.5. – (1) ...................................
(2)   Referendumul  este valabil dacă la acesta participă cel puţin  jumătate plus unu din numărul persoanelor înscrise în listele electorale.


	         2)   Referendumul  este valabil indiferent de numărul persoanelor care participă la vot, cu excepţia referendumului pentru revizuirea Constituţiei, care este valabil dacă la vot  s-a prezentat  jumătate plus unu din numărul cetăţenilor înscrişi în listele electorale.

      Autor: deputat Daniel Buda.

	     1. Pentru ca referendumul să  poată fi validat  indiferent de numărul persoanelor care participă la vot. 
       2. Prin vot, Comisia a respins textul propus, considerând că textul iniţial este acoperitor. 
	 Camera Deputaţilor

